[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000017", "text": "Darganfyddwch mwy am bwy ydym ni a beth rydym yn gwneud."}, {"text_idx": "#000018", "text": "9 rheswm pam bod myfyrwyr yn caru Prifysgol Wrecsam"}, {"text_idx": "#000019", "text": "O\u2019n lleoliad arbennig a chyfleusterau gwych i\u2019n staff dysgu gwobrwyol a\u2019n cyrsiau clodwiw, does ryfedd i Prifysgol Wrecsam gael ei rhestru\u2019n 10 uchafyn y Deyrnas Unedig am foddhad myfyrwyr yng nghanllaw Complete University Guide 2024."}, {"text_idx": "#000020", "text": "Ond peidiwch dim ond a\u0302 chymryd ein gair ni \u2013 dyma 9 rheswm pan bod ein myfyrwyr gymaint wrth ein bodd yma...."}, {"text_idx": "#000021", "text": "Mae gennym ni gymuned arbennig o gyfeillgar a chefnogol. Mae ein campws bach yn golygu ein bod yn grw\u0302p clos ac mae ein myfyrwyr wrth eu bodd gyda\u2019r naws diogel, pentrefol yn Prifysgol Wrecsam. Mae\u2019r ffaith nad yw\u2019r dosbarthiadau yn enfawr yn golygu nad yw pobl yn mynd ar goll mewn mo\u0302r o wynebau. Bydd pobl yn gwybod eich enw, nid dim ond rhif fyddwch chi \u2013 mae pawb o bwys yma. Mae ein neuaddau clyd a modern dafliad carreg o\u2019n prif gampws hefyd. Y lle perffaith i\u2019w alw\u2019n gartref."}, {"text_idx": "#000022", "text": "Nawr fwy nag erioed, un o\u2019r pryderon mwyaf y mae myfyrwyr yn ei wynebu yw\u2019r gost o fynd i\u2019r brifysgol. Yn ffodus, i\u2019r rhai hynny sy\u2019n dod i Prifysgol Wrecsam, cafodd Wrecsam ei phleidleisio\u2019r 3ydd lle rhataf i astudio yn y DU. Gyda llety fforddiadwy a\u2019r ddinas yn cynnig gwerth da o ran nosweithiau allan a chostau byw, mae\u2019r prisiau sy\u2019n ysgafn ar y boced yn fonws bach ychwanegol. Hefyd mae ein ti\u0302m Cyllid Myfyrwyr a Chyngor am Arian wrth law i gynnig cymorth ariannol arbenigol."}, {"text_idx": "#000023", "text": "Darllenwch faint mae\u2019n ei gostio i fyw yn Wrecsam i ganfod mwy. Gall fod yn ddefnyddiol hefyd wirio ein 3 cyngor i fynd i\u2019r afael ag argyfwng costau byw os oes angen yr arweiniad bach ychwanegol yna arnoch chi."}, {"text_idx": "#000025", "text": "Mae\u2019n gallu bod yn anodd symud oddi cartref am y tro cyntaf; rydym ni\u2019n deall hynny. Dyna pam rydym ni wastad wrth law i helpu os bydd angen. O\u2019n staff dysgu cyfeillgar sy\u2019n gweithredu polisi drws agored, i\u2019n ti\u0302m sgiliau dysgu a gwasanaeth cwnsela rhad ac am ddim, mae myfyrwyr yn dweud wrthym eu bod yn teimlo ein bod yn gofalu amdanynt a\u2019u cefnogi yn Prifysgol Wrecsam. Mae ein gwasanaethau cymorth myfyrwyr ar gael cyn ac yn ystod eich siwrnai astudio gyda ni \u2013 gwnewch y gorau ohonynt, maen nhw yno i\u2019ch helpu."}, {"text_idx": "#000026", "text": "Os ydych chi\u2019n hoff o\u2019ch bwyd, mae yna lawer i\u2019w fwynhau yn Wrecsam. Mae\u2019r ddinas yn bair o ddiwylliannau ac mae\u2019r dewis eang o gaffis, delis, tai bwyta, siopau tecawe\u0302 a gwneuthurwyr bwyd yn adlewyrchu hyn \u2013 rhywbeth sy\u2019n cael se\u0302l bendith ein myfyrwyr. Fe ddewch chi ar draws siopau bara artisan Pwylaidd, tapas Portiwgeaidd, meze o Fo\u0302r y Canoldir, bwyd tafarn swmpus, bwyd stryd a chiniawa cain cyfoes sydd wedi ennill gwobrau. Felly ewch i chwilio yng nghefn y cwpwrdd am y trowsus elastig yna."}, {"text_idx": "#000028", "text": "Rydym yn angerddol ein cred y dylai addysg uwch fod yn hygyrch i bawb \u2013 waeth beth yw eu hunaniaeth rhyw, rhywedd neu gefndir. Fel prifysgol mae gennym ni gymdeithas LBGT+ fywiog ac mae sawl grw\u0302p cymorth a chymdeithasol ar gael yn lleol sydd, yn o\u0302l yr hyn y mae ein myfyrwyr yn ei ddweud, yn groesawgar ac yn gwneud iddyn nhw deimlo\u2019n rhydd i fod yn nhw eu hunain. Rydym ni hefyd yn falch ein bod wedi cynyddu ein sgo\u0302r Hyrwyddwyr Stonewall gan 133 lle yn 2022, gan ennill Gwobr Aur. Ein cartref ni yw eich cartref chi. Darllenwch fwy am beth mae Pride yn ei olygu i ni."}, {"text_idx": "#000029", "text": "Gan mai hi yw\u2019r ddinas fwyaf yng ngogledd Cymru, dydy hi ddim yn syndod bod gan Wrecsam fywyd nos bywiog. Ar y campws mae bar Undeb y Myfyrwyr a Glyn\u2019s, sy\u2019n cynnig amrywiaeth o fwyd blasus a fforddiadwy. O fentro i mewn i ganol y ddinas, fe welwch chi bod hon yn ddinas sy\u2019n dod yn fyw wedi machlud haul; o\u2019r clybiau a\u2019r bariau coctels i dafarndai traddodiadol, bariau chwaraeon a lleoliadau cerddoriaeth fyw. Felly, os hoffech chi gael peint wrth wylio\u2019r pe\u0302l-droed gyda\u2019ch ffrindiau neu ollwng eich gwallt i lawr wedi diwrnod hir o astudio drwy ddawnsio nes daw\u2019r wawr, fe welwch chi bod popeth yma i wneud eich profiad myfyriwr yn un bythgofiadwy."}, {"text_idx": "#000030", "text": "Mae popeth o fewn cyrraedd"}, {"text_idx": "#000031", "text": "Mae ein prif gampws yn gartref i bopeth sydd ei angen ar fyfyrwyr \u2013 o lyfrgell ac ardaloedd astudio i gampfa a siop goffi boblogaidd. Mae hefyd dim ond 10 munud ar droed o ganol y ddinas, sydd yn llawn siopau, bariau a thai bwyta, gan olygu dim costau teithio dyddiol drud. Ac, os ydych chi am fentro ychydig yn bellach, mae\u2019r cysylltiadau bws a rheilffordd yn agosach fyth, taith fer iawn ar droed o\u2019r campws. O ran lleoliad, mae ein myfyrwyr yn dweud wrthym bod Wrecsam yn un anodd ei churo gyda\u2019r gorau o ddau fyd ar eich stepen ddrws. Dewch i Ddarganfod Wrecsam."}, {"text_idx": "#000032", "text": "Fedrwn ni ddim peidio siarad am y diwylliant anhygoel sydd ar ein stepen ddrws ychwaith. Yng nghanol y ddinas mae yna nifer cynyddol o orielau, amgueddfeydd a lleoliadau celfyddydol, gan gynnwys Ty\u0302 Pawb, sydd wedi ennill gwobrau ac sydd wedi cyflwyno gwaith artistiaid fel Antony Gormley a Grayson Perry. Hefyd, mae yna raglen flynyddol brysur o ddigwyddiadau a gwyliau. Pethau fel y Wales Comic Con, Gw\u0302yl Fwyd a Diod Wrecsam a Gw\u0302yl Geiriau Wrecsam, yn ogystal a\u0302 gw\u0302yl gerdd ryngwladol, FOCUS Wales. Mae yna doreth o atyniadau hanesyddol safon-byd o\u2019n hamgylch hefyd, mannau fel Neuadd Erddig, safle Treftadaeth y Byd UNESCO, Traphont Ddw\u0302r Pontcysyllte, ac nid un, ond tri o Saith Rhyfeddod Cymru. Rydym yn falch o\u2019n lle yn y byd. Mae ein cymdogaeth mewn rhifau yma i\u2019ch helpu i ddeall yr holl bethau bychan sy\u2019n gwneud ein cymuned yn arbennig."}, {"text_idx": "#000034", "text": "Mae clwb pe\u0302l-droed byd-enwog Wrecsam wedi ei leoli union drws nesaf i\u2019n prif gampws, ac mae\u2019r perchnogion newydd - se\u0302r Hollywood, Ryan Reynold a Rob McElhenney - wedi denu llu o ddilynwyr enwog. O David Beckham a Will Ferrell i Jack Whitehall a Blake Lively, felly pwy a w\u0302yr pwy ddewch chi ar eu traws ar y campws neu yn eich tafarn leol?!"}, {"text_idx": "#000035", "text": "Dewch i ddarganfod ein campws a\u2019n dinas drosoch eich hunan \u2013 gwiriwch ein dyddiadau diweddaraf am ddiwrnodau agored a digwyddiadau pwnc. Ydy o efallai yn rhywle ble hoffech chi astudio? Archwiliwch ein cyrsiau israddedig, o\u0302l-radd neu gyrsiau byr."}, {"text_idx": "#000036", "text": "Dechreuadau newydd a phryder cychwyn prifysgolY gorffennol, presennol a dyfodol Prifysgol WrecsamFaint mae'n ei gostio i fyw yn Wrecsam?"}, {"text_idx": "#000037", "text": "Dechreuadau newydd a phryder cychwyn prifysgol"}, {"text_idx": "#000039", "text": "Faint mae'n ei gostio i fyw yn Wrecsam?"}]